
ԳԼՈՒԽ 1. «ԿԵՐՊԱՐՎԵՍՏ» ԱՌԱՐԿԱՅԻ ՈՒՍՈՒՑՈՒՄԸ
 
1. «Արվեստ և արհեստ» ուսումնական բնագավառի «Կերպարվեստ» առարկայի բովանդակային տիրույթն ապահովում է գեղարվեստական կրթության և գեղագիտական դաստիարակության միջոցով անձի մտավոր և ստեղծագործական կարողությունների բացահայտմանն ու զարգացմանն ուղղված շարունակական գործընթաց, որն իրականացվում է միջառարկայական կապերի ակտիվ ներգրավմամբ, կերպարվեստի տարբեր տեսակներին հաղորդակցվելու, ինքնուրույն գեղարվեստական-ստեղծագործական գործունեություն ծավալելու միջոցով:
2. Դասընթացի նպատակն է հանրակրթության 12-ամյա համակարգի շրջանակում ապահովել կերպարվեստի հասանելի, ներառական և որակյալ ուսուցում՝ ուղղված սովորողների ստեղծագործական մտածողության, ինքնարտահայտման, գեղագիտական ճաշակի և մշակութային ինքնագիտակցության զարգացմանը՝ Հանրակրթության պետական չափորոշչով սահմանված կարողունակություններին համապատասխան՝ սովորողների` ստեղծագործական գաղափարների մշակման, ստեղծագործական գործունեության, դրա մատուցման, արվեստի ստեղծագործություններին գրագետ արձագանքելու և դրանք իմաստավորելու միջոցով:
3. Հանրակրթական դպրոցում կերպարվեստի ուսումնասիրման նպատակները.
1) Զարգացնել սովորողների երևակայությունը, ստեղծագործական և քննադատական մտածողությունը՝ գեղարվեստական խնդիրների լուծման, դիտարկման, վերլուծության և ինքնուրույն ստեղծագործական գործունեության միջոցով:
2) Ձևավորել կարդալու և լսելու միջոցով արվեստագիտական գաղափարները վերլուծելու և ընկալելու մշակույթ, դատողություններ, վերլուծություններ և որոշումներ կայացնելու, անհրաժեշտության դեպքում նաև հակազդելու կարողություններ:
3) Ձևավորել գեղեցիկը և ներդաշնակը տեսնելու, զգալու, գնահատելու, պահպանելու և արարելու ցանկություն և կարողություն:
4) Ձևավորել ակտիվ ունկնդիր, համերգասրահներ, թանգարաններ, պատկերասրահներ այցելելու ցանկություն և պահանջ:
5) Սովորեցնել գործնականում կիրառել գեղարվեստական գործունեության ընթացքում ձեռք բերված գիտելիքները և կարողությունները:
6) Ձևավորել ազգային, համամարդկային, սոցիալական, խմբային, անհատական և անձնական խնդիրները ստեղծագործաբար լուծելու կարողություններ։
7) Ձևավորել մշակութային արժեքների պահպանման, բազմացման, փոխանցման գործում սեփական մասնակցությունն ունենալու պահանջմունք:
8) Ստեղծել մշակույթի և արվեստի ոլորտում մասնագիտական կողմնորոշման համար նպաստավոր պայմաններ։
9) Պահպանել և զարգացնել մշակույթի և արվեստի բնագավառներում Հայաստանում ձևավորված գեղարվեստական կրթության ավանդույթները, համապատասխանեցնել նոր տնտեսական հարաբերություններին, ժամանակակից պահանջներին և միջազգային կրթական չափորոշիչներին։
4.  Դասընթացի խնդիրները
1) Ընդլայնել երեխաների աշխարհայացքը:
2) Զարգացնել գեղագիտական և գեղարվեստական ընկալունակությունը՝ կարդալու, լսելու և դիտարկելու միջոցով:
3) Հաղորդակից դարձնել ազգային և համաշխարհային մշակութային արժեքներին, ժողովրդական արվեստի նմուշներին։
4) Սովորեցնել աշխատել տարբեր նյութերով։
5. Հիմնական սկզբունքները
1) Գեղարվեստական կրթության և գեղագիտական դաստիարակության անհրաժեշտություն բոլոր սովորողների համար:
2) Գեղարվեստական կրթության և գեղագիտական դաստիարակության լավագույն ավանդույթների պահպանում և արդիականացում:
3) Յուրաքանչյուր աշակերտի համար մատչելիության և հասանելիության ապահովում:
4) Սովորողների ակտիվ և ազատ ստեղծագործական գործունեության խրախուսում:
5) Դասընթացի ուսումնասիրման ընթացքում «գիտելիքի ձեռքբերում-գործնական կիրառում-արժեքային համակարգի և վերաբերմունքի ձևավորում» շղթայի անքակտելիության ապահովում:
6. Հանրակրթական դպրոցում «Կերպարվեստ» առարկայի ծրագիրը կառուցված է հիմնական գաղափարների հենքի վրա, պարուրաձև սկզբունքով: Առարկայական ծրագիրն ապահովում է արդյունավետ ներառարկայական և միջառարկայական կապեր՝ նպաստելով սովորողների ընդհանրական աշխարհայացքի ձևավորմանը։

7. Ուսումնական գործունեության ձևերը
1) Արվեստի տարբեր գործերի ուսումնասիրում, երաժշտության ունկնդրում, կերպարվեստի ստեղծագործությունների դիտում: Հանդիպումներ արվեստագետների հետ:
2) Բանավեճեր, քննարկումներ, ինքնավերլուծություն, զրույցներ՝ լսելու և ըմբռնելու, ինչպես նաև կարդալու միջոցով արվեստագիտական գաղափարները վերլուծելու նպատակով:
3) Ուսումնական տարբեր նպատակներով կիրառվող խաղեր, մրցույթներ, հանդեսներ, ցուցադրություններ և ներկայացումներ:
4) Նյութերի, միջոցների և տարբեր մոտեցումների փորձարկումներ:
5) Հետազոտություններ, տարբեր լրատվամիջոցների և տեղեկատվության աղբյուրների ուսումնասիրում:
6) Անհատական և խմբային, ինքնուրույն և համագործակցային աշխատանքներ և նախագծեր:
7) Ներկայացումներ և մոդելավորումներ, գծապատկերների և սխեմաների ստեղծում, ուսուցողական և գեղարվեստական ֆիլմերի դիտումներ, քննարկում:
8) Լսելու, կարդալու և քննարկումների միջոցով մասնագիտական եզրույթների, արվեստագիտական բառապաշարի և լեզվի գործածում, գաղափարների և հասկացությունների սահմանում և վերհանում:
9) Տեղեկույթ ու փաստարկներ որոնելու նպատակով մեդիագրագիտության հմտությունների կիրառում, համապատասխան տեղեկատվության և ուսումնասիրման նյութի տեղեկացված ընտրություն:
10) Աշխատանքային թերթիկներ և ռուբրիկներ՝ տարբեր տիպի առաջադրանքներով, թեմատիկ միավորի վերաբերյալ առաջադրանքներ:

ԳԼՈՒԽ 2. ԴԱՍԸՆԹԱՑԻ ԸՆԴՀԱՆՈՒՐ ԲՆՈՒԹԱԳԻՐԸ
 
8. Կերպարվեստը մարդու հոգևոր և մշակութային գործունեության հիմնարար դրսևորումներից է, որի միջոցով մարդը ճանաչում, մեկնաբանում և վերաիմաստավորում է իրականությունը։ Կերպարվեստի ուսումնասիրությունը նպաստում է սովորողի գեղագիտական ընկալման, մշակութային ինքնության և ստեղծագործական մտածողության զարգացմանը:
9. Կորպարվեստի միջոցով կարելի է ճանաչել և հասկանալ մարդկության անցած ճանապարհը՝ սկսած նախապատմական ժամանակներից: Զարդանախշի, կենցաղային իրերի, երգվող մեղեդիների, ծիսական պարերի, դրամատիկ պատմությունների տեսքով ձևավորված արվեստը հասել է մինչև մեր օրեր: Դրանք հսկայական տեղեկատվություն են պարունակում, շատ դեպքերում՝ նաև դեռևս չվերծանված:
10. Կերպարվեստի տարբեր տեսակների դրսևումները մեր կյանքի անբաժան մասն են, և դրանց ուսումնասիրությունը կրթության կարևոր բաղադրիչ է հանդիսանում:
11. Կերպարվեստի դասավանդումն իրականացվում է հայ ազգային մշակույթի հիմքի վրա։ Այն նպաստում է սովորողի ինքնաճանաչմանը և ինքնարտահայտմանը, նրա մտահորիզոնի ընդլայնմանը, երևակայության, քննական, վերլուծական և ստեղծագործական մտածողության զարգացմանը, վարպետության, ստեղծարարության, կատարողական առանձնահատկություններին միտված ուսումնական գործունեության, գեղագիտական և բարոյական չափանիշների, հայրենասիրական և մարդասիրական զգացումների ձևավորմանը և կյանքի, շրջապատող աշխարհի, աշխատանքի նկատմամբ ստեղծագործական վերաբերմունքի դրսևորմանը:
12. «Կերպարվեստ» առարկան ունի իր մասնագիտական եզրույթները, ուսումնասիրման իր շրջանակը, ձևերն ու մեթոդները, որոնք ձևավորում են գիտելիքներ և հմտություններ, յուրահատուկ աշխարհընկալում:
13. Դասընթացները հնարավորություն են տալիս հաղորդակցվելու արվեստին ազգային, ավանդական, ժամանակակից և ձևավորվող նոր ուղղությունների տեսանկյունից՝ արդեն ծանոթ միջոցները, նյութերն ու մոտեցումները կիրառելով ուսումնասիրությունների մեջ: Ժամանակակից մարտահրավերները նոր խնդիրներ են առաջադրում ուսումնական բոլոր բնագավառների համար: «Կերպարվեստ» ուսումնական ծրագիրը կառուցված է «ստեղծագործության» շուրջ գիտելիքների, կարողությունների և հմտությունների, վերաբերմունքի, արժեքների ձևավորման, զարգացման և կատարելագործման սկզբունքով, երբ սովորողը հանդես է գալիս որպես ստեղծագործող, հանդիսատես և արվեստաբան:
14. Սույն չափորոշչով սահմանվել են հիմնական գաղափարներ և ենթագաղափարներ, որոնց համապատասխան՝ յուրաքանչյուր տարիքային խմբի համար նախատեսվել են չափորոշչային պահանջներ կամ վերջնարդյունքներ:
15. Սահմանված են հետևյալ հիմնական գաղափարներն ու ենթագաղափարները (հասկացությունները).
1 ՍՏԵՂԾՈՒՄ - Նոր գեղարվեստական գաղափարների և ստեղծագործությունների ձևակերպում, զարգացում և ավարտ: Իրականացվում է՝
ա.  նյութերի, միջոցների և մոտեցումների, գաղափարների ուսումնասիրման, փորձարկման և հետազոտման,
բ. մասնագիտական բառապաշարի ձևավորման,
գ. անվտանգ և ապահով գործունեության,
դ. արվեստի տվյալ տեսակին բնորոշ տարրերի և սկզբունքների ուսումնասիրման,
ե. նորարարության և երևակայության վրա հիմնված ստեղծագործական գործունեության միջոցով։

2 ՆԵՐԿԱՅԱՑՈՒՄ - Գեղարվեստական ստեղծագործությունների մեկնաբանություն և ներկայացում: Ընտրվում, կատարվում, խմբավորվում, վերանայվում և ցուցադրվում կամ ներկայացվում են աշխատանքները: Դիտվում, վերլուծվում և մեկնաբանվում են արվեստի ստեղծագործությունները:

3 ԱՐՁԱԳԱՆՔՈՒՄ (ԸՆԿԱԼՈՒՄ) - Արվեստի միջոցով իմաստի արտահայտման/հաղորդման գիտակցում, ընկալում և արժևորում: Լինել ակտիվ հանդիսատես, ընկալել, արձագանքել և գնահատել (գրավոր և բանավոր) իր և մյուսների ստեղծագործությունները:

4 ԿԱՊԱԿՑՈՒՄ - Գեղարվեստական գաղափարների և աշխատանքների համադրումը անհատական/մասնավոր իմաստի և արտաքին համատեքստի հետ: Արվեստի ստեղծագործությունների և ստեղծագործական գործունեության համադրումը պատմության տարբեր շրջանների, տեխնոլոգիական տարբեր միջոցների և մոտեցումների, սեփական կենսափորձի և շրջապատող իրականության տեսանկյունից:
 



	ԱՐՎԵՍՏ-ԱՐՀԵՍՏ ԲՆԱԳԱՎԱՌ
ԿԵՐՊԱՐՎԵՍՏ

	ՍՏԵՂԾՈՒՄ
	ՆԵՐԿԱՅԱՑՈՒՄ
	ԱՐՁԱԳԱՆՔՈՒՄ
	ԿԱՊԱԿՑՈՒՄ

	Նոր գեղարվեստական գաղափարների և ստեղծագործությունների ձևակերպում, զարգացում և ավարտ:
	Գեղարվեստական ստեղծագործությունների մեկնաբանություն և ներկայացում:
	Արվեստի միջոցով իմաստի արտահայտման/հաղորդման ընկալում, գիտակցում և գնահատում:
	Գեղարվեստական գաղափարների և աշխատանքների համադրում անհատական/մասնավոր իմաստի և արտաքին համատեքստի հետ:

	Նյութ, միջոց, մոտեցումներ
	Վերանայում և ցուցադրում
	Քննադատական արձագանք
	Արվեստ, տեխնոլոգիաներ, գյուտեր

	Տարրեր և սկզբունքներ
	Մեկնաբանում
	Գնահատում և ինքնագնահատում
	Արվեստի պատմություն

	Նորարարություն, երևակայություն
	
	
	Արվեստի դերը և նշանակությունը


 
16. Յուրաքանչյուր գաղափարին համապատասխան ձևավորված են չափելի վերջնարդյունքներ, որոնք բնութագրում են սովորողի կարողունակությունների զարգացման աստիճանը:
 
ԳԼՈՒԽ 3. ՈՒՍՈՒՄՆԱՌՈՒԹՅԱՆ ԱԿՆԿԱԼՎՈՂ ՎԵՐՋՆԱՐԴՅՈՒՆՔՆԵՐԻ ԳՆԱՀԱՏՈՒՄԸ
 
17. Ուսումնառության արդյունքների գնահատումն իրականացվում է ուսումնառության և դասավանդման գործընթացների արդյունավետությունը պարզելու և դրանց վրա ներազդելու նպատակով, և նպատակաուղղված է չափորոշիչով սահմանված կարողունակությունների ձևավորմանը և զարգացմանը։
18. Առաջադիմության գնահատականն արձանագրում է սովորողի կարողունակության զարգացման աստիճանը՝ ըստ կերպարվեստի դասընթացի չափորոշիչով սահմանված վերջնարդյունքներին համապատասխան ձեռք բերված գիտելիքների, հմտությունների, դիրքորոշման և արժեքների մակարդակի:
19. Գնահատումը հիմնվում է հավաստիության, օբյեկտիվության, արդարության, թափանցիկության և անհատական առաջընթացի գնահատման սկզբունքների վրա՝ արժևորելով ոչ միայն վերջնական արդյունքը, այլև սովորողի ստեղծագործական գործունեության ամբողջ ընթացքը։
20. Գնահատման գործընթացում կիրառվում են հայտորոշիչ, ձևավորող և ամփոփիչ գնահատման ձևեր։ Հայտորոշիչ գնահատումն ուղղված է սովորողի նախնական գիտելիքների, հմտությունների, դիրքորոշումների և արժեքների բացահայտմանը ուսումնառության որևէ փուլի մեկնարկից առաջ և հիմք է հանդիսանում ուսուցման արդյունավետ պլանավորման համար։
21. Ձևավորող գնահատումն ուսումնական գործընթացի անբաժանելի բաղադրիչ է և ուղղված է յուրաքանչյուր սովորողի առաջընթացի, ձեռքբերումների և դժվարությունների բացահայտմանը՝ ուսուցման և ուսումնառության գործընթացի բարելավման նպատակով։ Այն ապահովում է կառուցողական հետադարձ կապ, նպաստում է սովորողի ինքնագնահատման և ինքնավերլուծության հմտությունների զարգացմանը՝ չհամեմատելով սովորողների ուսումնական արդյունքները միմյանց հետ։ Ձևավորող գնահատման նպատակով կիրառվում են դիտարկման թերթիկներ, ինքնագնահատման ձևաթղթեր, թղթապանակների և ներկայացումների գնահատման ռուբրիկներ։
22. Ամփոփիչ գնահատումն իրականացվում է ուսումնառության որոշակի փուլերի ավարտին, սովորողի ուսումնական ձեռքբերումների ամբողջական գնահատման նպատակով՝ բնութագրման միջոցով։
23. Որպես կիսամյակային ամփոփիչ գնահատում կազմվում է սովորողի առաջադիմության բնութագիր՝ ըստ գործող կարգի և սովորողների տարիքային աստիճանի։
24. Գնահատման բոլոր ձևերում կարևորվում է հետադարձ կապի առկայությունը, որն իր հերթին ապահովում է կրթական գործընթացի շարունակականությունը:
25. Առաջադրանքները բնույթով կարող են տարբեր լինել: Հաշվի են առնվում սովորողների՝ արվեստի հայտնի գործիչների ստեղծագործություններին առնչվող փաստերի իմացությունը, գիտելիքների կիրառումը, տրամաբանական եզրահանգումները, վերլուծությունները, համեմատությունները, ինքնուրույն ստեղծագործական և գեղարվեստական գործունեությունը:
26. Կերպարվեստի դասերի ընթացքում երաշխավորվում են աշխատանքների հետևյալ տեսակները`
1) թեմայի բովանդակության ընկալման և ստեղծագործական գործունեության վերաբերյալ բանավոր և գրավոր հարցումներ,
2) ինքնուրույն գործնական աշխատանքում նյութերի, միջոցների և մոտեցումների կիրառում, բովանդակության վերլուծություններ, քննարկումներ, զրույցներ,
3) ինքնագնահատում և փոխադարձ գնահատում,
4) ուսուցման խմբային աշխատանքի կազմակերպում,
5) ցուցահանդեսներ, միջոցառումներ, ելույթներ, ստուգատեսներ և այլն:
27. Սովորողների նախագծային աշխատանքները գնահատվում են կիսամյակի ավարտին կամ տարեվերջին։ 7-9-րդ դասարաններում ամփոփիչ գնահատումը կարող է ձևավորվել նաև անհատական կամ խմբային ուսումնական նախագծերի, ստեղծագործական աշխատանքների, ներկայացումների, կատարումների և ցուցադրությունների հիման վրա:

ԳԼՈՒԽ 4. ԿԵՐՊԱՐՎԵՍՏ (Կ) ՀԻՄՆԱԿԱՆ ԳԱՂԱՓԱՐ

	Նոր գեղարվեստական գաղափարների և ստեղծագործությունների ձևակերպում, զարգացում և ավարտ
	ՍՏԵՂԾՈՒՄ
(Ս)
	Նյութեր, միջոցներ և մոտեցումներ
(ՆՄ)
	1. Օգտագործել տարբեր նյութեր, մոտեցումներ ստեղծագործական աշխատանքներ ստանալու համար /2D, 3D:

	
	
	
	2. Ձևավորել համապատասխան բառապաշար:

	
	
	
	3. Հոգ տանել նյութերի և գործիքների մասին, պահպանել անվտանգության կանոնները:

	
	
	Դիզայնի տարրեր և սկզբունքներ
(ԴՏ)
	1. Ցուցադրել գիտելիքներ կերպարվեստի և դիզայնի տարրերի վերաբերյալ

	
	
	
	2. Կիրառել դիզայնի սկզբունքները գործնական աշխատանքներում:

	
	
	Նորարարություն, երևակայություն
(ՆԵ)
	1. Ստեղծել 2D և 3D իրատեսական արվեստի աշխատանքներ:

	
	
	
	2. Ստեղծել 2D և 3D վերացական արվեստի աշխատանքներ:

	
	
	
	3. 2D և 3D երևակայական աշխատանքներ:

	Գեղարվեստական ստեղծագործությունների մեկնաբանություն և ներկայացում
	ՆԵՐԿԱՅԱՑՈՒՄ
(Ն)
	Վերանայում և ցուցադրում
(ՎՑ)
	1. Ընտրել և խմբավորել աշխատանքները, ստեղծել պորտֆոլիո:

	
	
	
	2. Խմբով աշխատել ցուցադրություններ կազմակերպելու նպատակով:

	
	
	
	3. Պատրաստել նախագծեր և առավել արդյունավետ ցուցադրել դրանք:

	
	
	Մեկնաբանում
(Մ)
	1. Ընտրել և քննարկել աշխատանքները ցուցադրության համար:

	
	
	
	2. Նշել այն սկզբունքները, որոնցով առաջնորդվել են ցուցադրություն կազմակերպելիս:

	Արվեստի միջոցով իմաստի արտահայտման /փոխանցման ընկալում, գիտակցում և գնահատում
	ԱՐՁԱԳԱՆՔՈՒՄ
(ԸՆԿԱԼՈՒՄ)
(Ա)
	Քննադատական արձագանք
(ՔԱ)
	1. Քննարկել արվեստի ստեղծագործությունը:

	
	
	
	2. Դասակարգել կերպարվեստի տեսակները, ժանրերը, ոճերը:

	
	
	
	3. Մեկնաբանել և վերլուծել իր և ընկերների աշխատանքները:

	
	
	Գնահատում և ինքնագնահատում
(Գ)
	1. Ձևակերպել ստեղծագործությունները գնահատելու չափանիշներ:

	
	
	
	2. Ցույց տալ աշխատանքների ուժեղ և թույլ կողմերը:

	Գեղարվեստական գաղափարների և աշխատանքների համադրումն անհատական/մասնավոր իմաստի և արտաքին համատեքստի հետ
	ԿԱՊԱԿՑՈՒՄ
(Կ)
	Արվեստ, տեխնոլոգիաներ և գյուտեր
(ԱՏ)
	1. Սեփական աշխատանքները ներկայացնել տեխնոլոգիական նոր մոտեցումներով:

	
	
	
	2. Վերլուծել, թե ինչ նյութեր և միջոցներ են օգտագործում նկարիչները:

	
	
	Արվեստի պատմություն
(ԱՊ)
	1. Ներկայացնել գիտելիքներ արվեստի պատմությունից և տեսությունից:

	
	
	
	2. Ներկայացնել հայկական կերպարվեստի հիմնական ուղղությունները:

	
	
	Արվեստի դերը և նշանակությունը
(ԱԴ)
	1. Ներկայացնել արվեստի ստեղծագործությունների ազդեցությունը:

	
	
	
	2. Իմանալ մշակութային հաստատությունների նշանակությունը:

	
	
	
	3. Ներկայացնել արվեստի դերը առօրյայում:






ԳԼՈՒԽ 5․ «ԿԵՐՊԱՐՎԵՍՏ» ԱՌԱՐԿԱՅԻ ՉԱՓՈՐՈՇԻՉ
 
(1-9-ՐԴ ԴԱՍԱՐԱՆՆԵՐ)
 
28. Իր յուրահատկության, բովանդակության, ինչպես նաև ուսումնական բոլոր առարկաների հետ փոխադարձ կապ ստեղծելու բացառիկ հնարավորության շնորհիվ կերպարվեստը կոչված է խթանելու սովորողների մտավոր և հոգևոր ներուժի բացահայտումը, զարգացումը և հարստացումը, ընդհանուր աշխարհայացքի ձևավորումը:
29. Կերպարվեստի տարբեր տեսակներին հաղորդակցվելը և ինքնուրույն գեղարվեստական գործունեություն իրականացնելը նպաստում են`
1) իրականության գիտակցական և զգայական ընկալման ձևավորմանը,
2) վերլուծական և ստեղծագործական մտածողության զարգացմանը,
3) ինքնաճանաչմանը, ինքնաարտահայտմանը և մտահորիզոնի ընդլայնմանը,
4) գեղարվեստական կրթությանը, գեղագիտական և բարոյական դաստիարակությանը,
5) ազգային-հայրենասիրական և մարդասիրական զգացումների արմատավորմանը:
 
1. ԴԱՍԸՆԹԱՑԻ ՀԻՄՆԱԿԱՆ ԿԱՌՈՒՑՎԱԾՔԸ
 
30. Դասընթացն իրականացվում է երկու հիմնական բաժիններով` գեղարվեստական գործունեություն և արվեստի միջոցով իրականության ընկալում:
1 Գեղարվեստական գործունեություն - Գծանկար, գունանկար, ծեփ, հորինվածք, տպագրություն/դաջվածք, դեկորատիվ գործունեություն, ավարտուն աշխատանքներ և ցուցադրություններ: Գաղափարների հավաքագրում, ստեղծագործական աշխատանքների կատարման պայմանների, մոտեցումների և միջոցների ուսումնասիրություն, անհրաժեշտ նյութեր և գործիքներ: Կերպարվեստի տարրերի և դիզայնի սկզբունքների ուսումնասիրություն, բնօրինակից, հիշողությամբ կամ երևակայությամբ տարբեր առարկաների պատկերում: Թեմատիկ պատկերում. իրականության, բնության որոշ երևույթների, կենցաղային թեմաներով սովորողների իրատեսական, վերացական, երևակայական տպավորությունների հաղորդում: Ստեղծագործական աշխատանքների վերանայում, ավարտ և ցուցադրություն:
2 Արվեստի միջոցով իրականության ընկալում - Ստեղծագործական աշխատանքների մեկնաբանություն, վերլուծություն, քննարկում, գնահատում և արժևորում: Արվեստի ստեղծագործությունների նշանակության, նպատակների, իմաստի ուսումնասիրություն: Արվեստագետների դերը հասարակության մեջ: Տարբեր ժամանակաշրջանների արվեստի տեսակների, ժանրերի, ձևերի, ոճերի և ուղղությունների ուսումնասիրություն: Տեխնոլոգիական նորարարությունների դերն արվեստի բնագավառում: Արվեստագիտական տարբեր մասնագիտություններ: Արվեստի ուսումնասիրումը և մյուս առարկայական բնագավառները: Արվեստի կապը գիտության մյուս ճյուղերի հետ:
 
2. ՈՒՍՈՒՄՆԱԿԱՆ ԳՈՐԾԸՆԹԱՑԻ ՈՒՍՈՒՄՆԱՄԵԹՈԴԱԿԱՆ ԵՎ ՆՅՈՒԹԱՏԵԽՆԻԿԱԿԱՆ ԱՋԱԿՑՈՒԹՅԱՆ ՆԿԱՐԱԳՐՈՒԹՅՈՒՆԸ
 
31. Կերպարվեստի ուսումնական գործունեությունն իրականացվում է խառը ուսուցման ձևաչափով՝ ելնելով թեմայի բովանդակությունից, առաջարկվող գործունեության ձևերի բնույթից, դասի նպատակից, դասարանի, սովորողների, ուսումնասիրվող նյութի, քննարկվող հիմնախնդրի առանձնահատկություններից, առկա հնարավորություններից և այլ հանգամանքներից։ Առաջարկվում է կիրառել դեմ առ դեմ և առցանց ուսուցման եղանակները համադասարանական, անհատական, զույգերով և փոքր խմբային աշխատանքների միջոցով։ Ուսուցումն իրականացվելու է համապատասխան նկարակալներով, դազգահներով, նվագարաններով, տեխնիկապես հագեցած արվեստի սենյակներում կամ դպրոցական արվեստանոցներում։ Ուսումնական գործընթացում կարող են ընտրվել ուսումնական գործունեության այլընտրանքային տեսակներ։
 
3. ԲՈՎԱՆԴԱԿՈՒԹՅԱՆ ԿԱՌՈՒՑՄԱՆ ՀԻՄՆԱԿԱՆ ՍԿԶԲՈՒՆՔՆԵՐԸ
 
32. Ծրագրերում առարկայի բովանդակային գծերը տարածվում են միասնաբար և փոխկապակցված, ամբողջական թեմատիկ միավորների միջոցով, պահպանելով բովանդակության պարուրաձև սկզբունքը:
Ուսումնասիրվող յուրաքանչյուր միավորի համար նշված են՝
1) համապատասխանությունն առարկայական վերջնարդյունքին (նաև ինտեգրված),
2) տվյալ թեմայի ուսումնասիրության արդյունքում ակնկալվող վերջնարդյունքները և դրանց համապատասխանությունը հանրակրթության պետական չափորոշչին
3) նպատակը, ուղղորդող հարցադրումները,
4) թեմայի բովանդակային բաղադրիչը, դրա հետ առնչվող գործունեության ձևերը,
5) խաչվող ընդհանրական հասկացությունները, որոնք ընդհանրական են տարբեր գիտությունների համար և օգնում են սովորողներին միավորելու տարբեր առարկաներից ձեռք բերած գիտելիքներն աշխարհի մասին մեկ ամբողջական պատկերացման շրջանակներում,
6) առաջարկվող թեմատիկան, որի շուրջ կազմակերպվում են ստեղծագործական գործընթացները,
7) միջառարկայական կապերը, որոնք ապահովելու են տվյալ միավորի ուսումնասիրության ամբողջականությունը։
33. Կարևոր է նկատի ունենալ, որ սովորողների գեղարվեստական հմտությունների զարգացումն ու արժեքային համակարգի ձևավորումը դիտվում են որպես բոլոր թեմաների ուսուցմանն ուղեկցող խնդիրներ:
 


4. ՈՒՍՈՒՄՆԱՌՈՒԹՅԱՆ ԱԿՆԿԱԼՎՈՂ ՎԵՐՋՆԱՐԴՅՈՒՆՔՆԵՐ
 34. Յուրաքանչյուր տարիքային խմբի համար նախատեսված ստեղծագործական գործընթացները ձևավորված են չափորոշչով սահմանված և կարողունակություններին միտված՝ սովորողներին ներկայացվող ուսումնառության ակնկալվող վերջնարդյունքների հիման վրա։ Մյուս վերջնարդյունքներին կերպարվեստի դասընթացն առնչվում է անուղղակիորեն։
35. Հաշվի առնելով սովորողների տարիքային, հոգեբանական, ինչպես նաև կոգնիտիվ և ստեղծագործական մտածողության անհատական առանձնահատկությունները՝ առաջարկում ենք առարկայական ծրագրերը կառուցել ոչ թե տարեկան, այլ երկամյա դասընթացների ուսումնառության վերջնարդյունքների հիմքով։ Այս ձևաչափը հնարավորություն է տալիս ուսումնասիրվող բովանդակությունը յուրացնել առավել ամբողջական՝ սովորողներին չկաշկանդելով ստեղծագործական գործունեության պարտադրանքով։
36. Այսպիսով, կերպարվեստ առարկայի շրջանակներում իրականացվող ստեղծագործական գործունեության համար մշակված վերջնարդյունքները ներկայացված են հանրակրթական դպրոցի երեք աստիճաններում՝ տարրական, հիմնական (միջին) և միջնակարգ (ավագ), և ընդհանրական են 1-2-րդ, 3-4-րդ, 5-6-րդ և 7-8-րդ դասարաններում։ 9-րդ դասարանը՝ որպես հիմնական (միջին) դպրոցի ավարտական փուլ, ներկայացված է առանձին վերջնարդյունքներով և ծրագրով։
Առարկայի ուսուցման չափորոշչային ընդհանրական վերջնարդյունքների ծածկագրումը
 
Դասարան(ներ)
Առարկա
Հիմնական գաղափար
Ենթագաղափար
Վերջնարդյունք (ընդհանուր)
Վերջնարդյունք (տվյալ դասարան(ներ) ում)

 












5. ԽԱՉՎՈՂ ՀԱՍԿԱՑՈՒԹՅՈՒՆՆԵՐ
 
37. Աշխարհի ճանաչողության միասնական մեթոդաբանական հիմքերի ապահովման նպատակով առարկայի բովանդակությունը կառուցվում է նաև մի շարք ընդհանրական խաչվող հասկացությունների հենքի վրա: Դրանք առանցքային գաղափարներ են, որոնք օգնելու են սովորողներին միավորելու, փոխկապակցելու տարբեր առարկաներից ձեռք բերած գիտելիքները աշխարհի մասին մեկ ամբողջական պատկերացման շրջանակներում: Խաչվող հասկացություններն ընտրվեն ու կիրառվեն իրական կյանքի հետ համադրման համատեքստում:
38. Առաջարկում ենք տասներկու առանցքային գաղափարներ՝
1) Օրինաչափություն
2) Պատճառ և հետևանք
3) Մասշտաբ, համամասնություն, քանակ
4) Կառուցվածք և գործառույթ
5) Համակարգ և մոդել
6) Էներգիա, նյութ
7) Կայունություն և փոփոխություն
8) Զարգացում
9) Անհատ և հարաբերություններ
10) Ժամանակ և տարածություն
11) Անհատական և մշակութային արժեհամակարգ
12) Համաշխարհայնացում

Համապատասխանությունը հանրակրթության պետական չափորոշչին
39. Առարկայական ծրագրերի բոլոր բաժիններում կարողունակությունների ձևավորման ակնկալվող վերջնարդյունքները նշված են ծածկագրերով՝ հանրակրթական տարրական (Տ), հիմնական (Հ) և շրջանավարտի ուսումնառության ակնկալվող վերջնարդյունքների հաջորդական թվին համապատասխան։
 


6․ ՈՒՍՈՒՄՆԱՌՈՒԹՅԱՆ ԱԿՆԿԱԼՎՈՂ ՎԵՐՋՆԱՐԴՅՈՒՆՔՆԵՐ՝ ԸՍՏ ԿՐԹԱԿԱՆ          ԱՍՏԻՃԱՆՆԵՐԻ
 
	ԿԵՐՊԱՐՎԵՍՏ
Սովորողները հետազոտում, ստեղծում, ներկայացնում, վերլուծում, քննարկում և կապակցում են կերպարվեստային գաղափարներ և ստեղծագործություններ

	 
	Տարրական դպրոց
	Հիմնական (միջին) դպրոց

	ՍՏԵՂԾՈՒՄ
Նոր գեղարվեստական գաղափարների և ստեղծագործությունների ձևակերպում, զարգացում և ավարտ
	Նյութեր, միջոցներ և մոտեցումներ
	Փորձարկել տարբեր նյութեր, նաև թափոններ՝ հետաքրքիր աշխատանքներ ստանալու նպատակով։
Ստեղծել պատկերներ, կոլաժներ, ծավալային աշխատանքներ:
Փորձարկել տարբեր միջոցներ, գտնել ստեղծագործական աշխատանքներ ստանալու հետաքրքիր մոտեցումներ (2D, 3D)։*
	Օգտագործել տարբեր նյութեր, մոտեցումներ ստեղծագործական աշխատանքներ ստանալու համար (2D, 3D)։
Տարբեր նյութեր և մոտեցումներ կիրառել ստեղծագործական աշխատանքներն ավելի արտահայտիչ դարձնելու համար (2D, 3D)՝ կախված թեմայից և առաջադրանքի բնույթից։
Ստեղծել պատկերներ, կոլաժներ, ծավալային աշխատանքներ` փորձարկելով անծանոթ նյութեր: Հետազոտել նոր նյութեր և միջոցներ ստեղծագործություններին իմաստ հաղորդելու նպատակով:

	
	
	Ստեղծել աշխատանքներ՝ ըստ թեմայի, գաղափարի, սկզբունքի, բառակապակցության։
Ձևավորել համապատասխան բառապաշար:
	Պատրաստել արվեստի եզրույթների բառարաններ և պաստառներ կերպարվեստի և դիզայնի տարրերի և սկզբունքների վերաբերյալ:
Հետազոտական աշխատանքներում կամ զրույցներում կիրառել համապատասխան բառապաշար:

	
	
	Կարգավորել և պահպանել աշխատանքային տարածքը:
Հոգ տանել նյութերի և գործիքների մասին, պահպանել անվտանգության կանոնները:
	Խնայողաբար վերաբերվել օգտագործվող նյութերին, հոգ տանել նյութերի և գործիքների մասին, պահպանել անվտանգության կանոնները:
Մեկնաբանել ավանդական և ոչ ավանդական աշխատանքային գործիքների և միջոցների ազդեցությունը մարդկանց առողջության և շրջակա միջավայրի վրա:

	
	Դիզայնի, կերպարվեստի տարրեր և սկզբունքներ
	Կատարել աշխատանքներ՝ օգտագործելով կերպարվեստի տարրերը՝ գիծ, գույն, ձև, ծավալ, տոն, տարածություն, համաչափություն, ռիթմ, միասնականություն, բազմազանություն, մակերես:
	Կատարել աշխատանքներ՝ գծանկար, գեղանկարչություն, քանդակ, կոլաժ, մեդիա, լուսանկար և այլն՝ օգտագործելով կերպարվեստի տարրերը (հորիզոնի գիծ, լույս ու ստվեր, համամասնություն, հավասարակշռություն, հակադրություն, շարժում, ազդեցություն, նյութ, օրինաչափություն/կրկնություն):

	
	
	Նշել արվեստի ստեղծագործություններում և շրջակա միջավայրում առկա պատկերներ, ձևեր, գույներ:
Կիրառել կերպարվեստի տարրերը բնօրինակից պատկերելու և թեմատիկ աշխատանքների միջոցով:
	Կիրառել դիզայնի սկզբունքները գեղարվեստական գործունեության ձևերում (արդյունաբերական գրաֆիկա, նորաձևություն, ինտերիեր, էքստերիեր)։
Կատարել աշխատանքներ՝ օգտագործելով դիզայնի սկզբունքները (2D, 3D, գովազդ, տարածքի ձևավորում, պաստառ, կենցաղային իրերի ձևավորում, մեդիա և այլն)։

	
	Նորարարություն, երևակայություն
	Ստեղծել 2D և 3D աշխատանքներ՝ բնօրինակը ներկայացնելով այլ մեկնաբանություններով (գունային երանգներ, միայն գիծ, միայն տոն):
Ստեղծել 2D և 3D իրատեսական արվեստի աշխատանքներ:
	Ստեղծել 2D և 3D իրատեսական արվեստի աշխատանքներ։
Ստեղծել 2D և 3D աշխատանքներ՝ ներկայացնելով կերպարվեստի տարբեր ոճեր և ժանրեր (նատյուրմորտ, բնանկար, դիմանկար, քանդակ)։

	
	
	Ստեղծել 2D և 3D աշխատանքներ՝ բնօրինակը ներկայացնելով վերացական արվեստի տեսանկյունից:
	Ստեղծել 2D և 3D աշխատանքներ՝ բնօրինակը ներկայացնելով վերացական արվեստի տեսանկյունից (օպ-արտ, պոպ-արտ, պուանտելիզմ, էքսպրեսիոնիզմ և այլն):

	
	
	Ստեղծել 2D և 3D երևակայական աշխատանքներ։
	Ստեղծել 2D և 3D երևակայական թեմատիկ աշխատանքներ (հորինվածքներ)։

	ՆԵՐԿԱՅԱՑՈՒՄ
Գեղարվեստական ստեղծագործությունների մեկնաբանություն և ներկայացում
	Վերանայում և ցուցադրում
	Ընտրել և խմբավորել աշխատանքները, ստեղծել թղթապանակ (պորտֆոլիո)։
Ընտրել տարվա ընթացքում կատարված աշխատանքներից ցուցադրման համար:
	Ընտրել ստեղծագործություններ ցուցադրման համար և աշխատել խմբով ցուցահանդես կազմակերպելու նպատակով: Առաջարկել խմբային և անհատական ցուցադրության թեմաներ կամ սկզբունքներ:
Ընտրել և ներկայացնել թեմատիկ նախագծեր որոշակի հանդիսատեսի համար:

	
	
	Խմբով մասնակցել ցուցադրությունների:
Խմբով աշխատել ցուցադրություններ կազմակերպելու նպատակով:
	Առաջարկել խմբային և անհատական ցուցադրությունների հետաքրքիր տարբերակներ։
Ներկայացնել արվեստի մի քանի բնագավառ ընդգրկող խմբային կամ անհատական նախագծեր։

	
	
	Առաջարկել ցուցադրության արդյունավետ տարբերակներ:
Ընտրել ցուցադրության համար ոչ ավանդական տարբերակ:
	Առաջարկել նախագծեր առավել արդյունավետ ցուցադրելու նպատակով:
Պատրաստել նախագծեր և առավել արդյունավետ ցուցադրել դրանք:
Առաջարկել հանդիսատեսի համոզմունքների, գաղափարների, տեսակետների վրա ազդեցություն թողնող ցուցադրության արդյունավետ տարբերակներ:

	

	
	Մեկնաբանում
	Բացատրել, թե ինչու են ընտրվել տվյալ աշխատանքները։
Ընտրել ստեղծագործություններ և քննարկել դրանք ծնողի, դասընկերոջ կամ ուսուցչի հետ, բացատրել, թե ինչպես է կատարվել աշխատանքը:
	Ընտրել և ներկայացնել աշխատանքները՝ ցուցադրության համար:
Խմբի հետ ընտրել և քննարկել աշխատանքները ցուցադրության համար:
Ձևավորել ստեղծագործական նախագծերի գեղագիտական չափանիշներ:

	
	
	Մեկնաբանել սեփական աշխատանքները:
Բացատրել, թե ինչպես են ընտրվել նկարները ցուցադրություն կազմակերպելիս:
	Նշել այն սկզբունքները, որոնցով առաջնորդվել է ցուցադրություն կազմակերպելիս:
Ձևավորել սկզբունքներ ցուցադրություն կազմակերպելիս:
Ձևավորել ստեղծագործական նախագծերի տեխնիկական չափանիշներ:

	ԱՐՁԱԳԱՆՔՈՒՄ
(ԸՆԿԱԼՈՒՄ)
Արվեստի միջոցով իմաստի արտահայտման /փոխանցման ընկալում, գիտակցում և գնահատում
	Քննադատական արձագանք
	Բացատրել, թե ինչպես են գույները, գծերը և պատկերները դարձել ավարտուն աշխատանք:
Ճանաչել կերպարվեստի հիմնական տարրերը:
	Քննարկել արվեստի ստեղծագործությունը։ 
Կատարել արվեստագիտական հետազոտություններ և վերլուծություններ:

	
	
	Դասակարգել աշխատանքներն՝ ըստ տեսակների:
Դասակարգել կերպարվեստի տեսակները։
	Դասակարգել կերպարվեստի տեսակները, ժանրերը, ոճերը:
Կատարել համեմատություններ և դասակարգել ստեղծագործությունները:

	
	
	Մեկնաբանել և վերլուծել իր և ընկերների աշխատանքները։
	Վերլուծել իր և ընկերների աշխատանքները բոլոր մանրամասներով:
Մեկնաբանել և վերլուծել արվեստի ստեղծագործությունները:
Վերլուծել հանդիսատեսի համոզմունքների, գաղափարների, տեսակետների վրա ցուցադրությունների թողած ազդեցությունը:

	
	Գնահատում և ինքնագնահատում
	Գնահատել իր և ընկերների աշխատանքները:
Բացատրել, թե ինչու է հավանում նկարը:
Գնահատել ստեղծագործական կարողությունները:
	Գնահատել ստեղծագործությունները՝ ըստ չափանիշների:
Ձևավորել ստեղծագործությունների գնահատման չափանիշներ:

	
	
	
	Ցույց տալ աշխատանքների ուժեղ և թույլ կողմերը:
Ցույց տալ աշխատանքներում օգտագործված տարբեր լուծումները:
Գնահատել նախագծերը՝ վերլուծելով դրական և բացասական կարծիքները:

	ԿԱՊԱԿՑՈՒՄ
Գեղարվեստական գաղափարների և աշխատանքի համադրումը անհատական/ մասնավոր իմաստի և արտաքին համատեքստի հետ
	Արվեստ, տեխնոլոգիաներ և գյուտեր
	Նույն թեմայով աշխատանքը ներկայացնել տարբեր նյութերով:
Սեփական աշխատանքները ներկայացնել տեխնոլոգիական նոր մոտեցումներով:
	Պատրաստել աշխատանքների թվայնացված պորտֆոլիո:
Արվեստի վերաբերյալ պատրաստել տեսաշարեր:
Համեմատել նույն թեման ներկայացնող ստեղծագործական նախագծերը (ֆիլմ, կտավ, հուշարձան, մեդիա և այլն), ներկայացնել նմանություններն ու տարբերությունները:

	
	
	Վերլուծել, թե ինչ նյութեր և միջոցներ են օգտագործում նկարիչները, քանդակագործներն ու ճարտարապետները։
	Ներկայացնել նկարչական նյութերը և տեխնոլոգիաները՝ ըստ կիրառման անհրաժեշտության:
Ուսումնասիրել և ներկայացնել տարբեր ժամանակների տեխնոլոգիական և գիտական նորարարությունների ազդեցությունը կերպարվեստի վրա:

	
	Արվեստի պատմություն
	Հայտնել կարծիք արվեստի տեսակների մասին:
Ներկայացնել գիտելիքներ արվեստի պատմությունից:
	Ներկայացնել գիտելիքներ կերպարվեստի պատմությունից և տեսությունից:
Ներկայացնել գիտելիքներ ժամանակակից կերպարվեստի վերաբերյալ։
Ցուցադրել ստեղծագործությունը ներկայացնելու կարողություններ՝ արվեստագետի, նկարչի, արվեստի քննադատի, պատկերասրահի տնօրենի, պատմաբանի, հոգեբանի տեսանկյունից:

	
	
	Կարծիք հայտնել հայազգի արվեստագետների ստեղծագործությունների մասին:
Ներկայացնել հայկական կերպարվեստի սիրած արվեստագետներին:
	Ներկայացնել հայկական կերպարվեստի հիմնական ուղղությունները։
Համեմատել հայկական և համաշխարհային կերպարվեստի հիմնական առանձնահատկությունները:
Հետազոտել և ներկայացնել ժամանակակից հայկական արվեստի առանձնահատկությունները:

	 
	Արվեստի դերը և նշանակությունը
	Ներկայացնել, թե ինչով է արվեստի ստեղծագործությունը նման կամ տարբեր իրականությունից:
Ներկայացնել արվեստի ստեղծագործություններում պատկերված միևնույն թեմայի տարբեր արտահայտությունները:
	Ներկայացնել արվեստի ստեղծագործությունների նշանակությունը պատմության տեսանկյունից:
Ներկայացնել արվեստի ստեղծագործությունների ազդեցությունը՝ ըստ ներկայացման ձևերի:
Ներկայացնել, թե որքանով է մշակույթի, պատմության, ավանդությունների և սովորույթների իմացությունը ազդում ստեղծագործական գործընթացի վրա:

	
	
	Ներկայացնել մշակութային հաստատություններն՝ ըստ նշանակության։
Հայտնել կարծիք մշակութային հաստատությունների նշանակության վերաբերյալ:
	Ներկայացնել մշակութային հաստատություններում ընդունված վարքականոնները տարբեր ժամանակներում։ Պահպանել մշակութային հաստատություններում ընդունված վարքականոնները։
Համեմատել և վերլուծել միևնույն մշակութային իրադարձության լուսաբանումը տարբեր մեդիաների միջոցով (հեռուստատեսություն, տպագիր մամուլ, համացանց և այլն)։

	
	
	Աշխատանքները կապել սեփական կյանքի փորձի հետ:
Ներկայացնել արվեստի դերն իր շրջապատում:
	Ներկայացնել արվեստի դերն առօրյայում:
Ներկայացնել ժամանակակից արվեստի դրական կամ բացասական ազդեցությունը առօրյա կյանքում:
Կիրառել ստեղծագործական կարողություններն ու մոտեցումները ուսումնական մյուս բնագավառներում:
 



 
* Ծանոթագրություն
2D - Հարթության վրա գեղանկարչական, գծանկարչական, գրաֆիկական աշխատանքներ (մատիտ, գրիչ, ջրաներկ, ակրիլ, յուղաներկ, թանաք և այլն)։ Կոլաժ, մոնտաժ, ֆրոնտաժ, տպագրություն, փորագրություն, դաջվածք թղթի, ստվարաթղթի, գործվածքի, փայտի վրա։ Բատիկ, լուսանկար, նաև՝ թվայնացված։
3D - Կավով կամ ծեփոնով աշխատանքներ (ծեփ, փորագրություն), կաղապար, հարթաքանդակ, բարձրաքանդակ, կլոր քանդակ, ծավալային աշխատանքներ։ Ինստալյացիա։ Տեքստիլ։ Առարկաների, պատկերների, տարածքների (ինտերիեր, էքստերիեր) ձևավորում։ Ոսկերչական, արծաթագործական իրերի և առարկաների, մարմնի վրա կրելու զարդերի ձևավորում։
4D -Ներկայացումներ։ Ցուցադրության ենթակա աշխատանքներ, որոնք դիտելու համար ժամանակ է պահանջվում։ Տեսագրություններ, թվային անիմացիոն աշխատանքներ և այլն։
2D, 3D, 4D ձևաչափերը կարող են իրականացվել հաղորդակցական և թվային տեխնոլոգիաների լայն կիրառմամբ։

